Diari Oficial de la Generalitat Valenciana


Sumari del DOGV 2833, del 24-09-1996 (1996/839277)

REIAL DECRET 1.949/1966, de 23 d'agost, pel qual s'amplien els serveis traspassats a la Comunitat Valenciana pel Reial Decret 293/1995, de 24 de febrer, en matèria de provisió de mitjans materials i econòmics al servei de l'administració de Justícia.
----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1996/08/23/1949/dof/vci/html**

### Dades del document

Número de DOGV
:   2833

Data del DOGV
:   24-09-1996

Secció del DOGV
:   DISPOSICIONS GENERALS

Número del document
:   1996/839277


Data del document
:   23-08-1996

Organisme emissor
:   Presidència del Govern

Tipus de document
:   Reial decret

Correcció d'errades

REIAL DECRET 1.949/1966, de 23 d'agost, pel qual s'amplien els serveis traspassats a la Comunitat Valenciana pel Reial Decret 293/1995, de 24 de febrer, en matèria de provisió de mitjans materials i econòmics al servei de l'administració de Justícia.   
La Constitució espanyola estableix, en l'article 149.1.5, que l'Estat té competència exclusiva en matèria d'administració de Justícia.  
Per la seua part, l'Estatut d'Autonomia de la Comunitat Valenciana aprovat per la Llei Orgànica 5/1982, de l'1 de juliol, i reformat per la Llei Orgànica 5/1994, de 24 de març, estableix en el article 39.1 que, en relació amb l'administració de Justícia, llevat de la Militar, correspon a la Generalitat Valenciana exercir totes les facultats que les lleis orgàniques del Poder Judicial i del Consell General del Poder Judicial reconeguen o atribuïsquen al Govern de l'Estat.  
Per Reial Decret 293/1995, de 4 de febrer, es feren efectius els traspassos en matèria de provisió de mitjans materials i econòmics al servei de l'administració de Justícia a la Comunitat Valenciana, i es va procedir en aquest moment a efectuar sobre les mateixes previsions constitucionals i estatutàries una ampliació de serveis i mitjans en aquesta matèria.  
Finalment, el Reial Decret 4.015/1982, de 29 de desembre, determina les normes i el procediment a què han d'adaptar-se els traspassos de funcions i serveis de l'Estat a la Generalitat Valenciana.  
De conformitat amb el que disposa reial decret citat, que també regula el funcionament de la Comissió Mixta de Transferències, prevista en la disposició transitòria quarta de l'Estatut d'Autonomia de la Comunitat Valenciana, aquesta comissió va adoptar, en la reunió del dia 30 de juliol de 1996, l'oportú acord, la virtualitat pràctica del qual exigeix la seua aprovació pel Govern, mitjançant reial decret.  
En virtut d'això, i en compliment del que disposa la disposició transitòria quarta de l'Estatut d'Autonomia de la Comunitat Valenciana, a proposta del ministre d'Administracions Públiques, i després de la deliberació prèvia del Consell de Ministres en la sessió del dia 23 d'agost de 1996  
DECRETE:  
Article 1  
S'aprova l'Acord de la Comissió Mixta, prevista en la disposició transitòria quarta de l'Estatut d'Autonomia de la Comunitat Valenciana, adoptat pel ple de la dita comissió en la sessió del dia 30 de juliol de 1996, sobre ampliació de serveis traspassats a la Comunitat Valenciana en matèria de provisió de mitjans materials i econòmics, per al funcionament de l'administració de Justícia, i que es transcriu com annex al present reial decret.  
Article 2  
En conseqüència, queden traspassats a la Comunitat Valenciana els béns, els drets i les obligacions, com també els crèdits pressupostaris en els termes que resulten del propi acord i de les relacions annexes.  
Article 3  
L'ampliació de mitjans a què es refereix aquest reial decret, tindrà efectivitat a partir del dia assenyalat en el propi acord de la comissió mixta, sense perjudici que el Ministeri de Justícia produïsca, fins a l'entrada en vigor d'aquest Reial Decret, si fa el cas, els actes administratius necessaris per al manteniment dels serveis en aquest mateix règim i nivell de funcionament que tingueren en el moment de l'adopció de l'acord.  
Article 4  
Els crèdits pressupostaris que es determinen d'acord amb la relació núm. 2, seran donats de baixa en els conceptes d'origen i transferits pel Ministeri d'Economia i Hisenda als conceptes habilitats en la secció 32 dels pressupostos generals de l'Estat, destinats a finançar el cost dels serveis assumits per les comunitats autònomes, una vegada que es trameten al departament citat, per part de l'Oficina Pressupostària del Ministeri de Justícia, els respectius certificats de retenció del crèdit; a fi de donar compliment al que disposa la normativa vigent sobre pressuposts Generals de l'Estat per a 1996.  
DISPOSICIó FINAL úNICA   
Aquest reial decret entra en vigor l'endemà de la seua publicació en el Boletín Oficial del Estado.  
Palma de Mallorca, 23 d'agost de 1996  
JOAN CARLES, R.  
El ministre d'Administracions Públiques,  
MARIANO RAJOY BREY  
ANNEX  
El Sr. Antonio Bueno Rodríguez i la Sra. Catalina Escuín Palop, secretaris de la comissió mixta de transferències prevista en la disposició transitòria quarta de l'Estatut d'Autonomia de la Comunitat Valenciana,  
CERTIFIQUEN:  
Que en el Ple de la comissió mixta, del dia 30 de juliol de 1996, s'adoptà un acord sobre ampliació dels serveis traspassats a la Comunitat Valenciana pel Reial Decret 293/1995, de 24 de febrer, en matèria de provisió de mitjans materials i econòmics per al funcionament de l'administració de Justícia, en els termes que tot seguit s'expressen.  
Pel Reial Decret 293/1995, de 24 de febrer, es feren efectius els traspassos en matèria de provisió de mitjans materials i econòmics al servei de l'administració de Justícia a la Comunitat Valenciana.  
És procedent efectuar ara, sobre les mateixes previsions constitucionals i estatutàries, una ampliació de serveis i mitjans en aquesta matèria.  
A) Funcions i serveis de l'administració de l'Estat que es traspassen a la Comunitat Valenciana  
1. Es traspassen a la Comunitat Valenciana les funcions i els serveis que, dins del seu territori, exerceix l'administració de l'Estat sobre:  
a) Instal·lació i posada en funcionament d'òrgans judicials de nova creació, amb seu a la Comunitat Valenciana.  
b) Provisió de mitjans materials i econòmics al servei de fiscalies i dels instituts de medicina legal, al servei de l'administració de Justícia.  
2. Romandran en l'administració de l'Estat i continuarà essent exercida pel Ministeri de Justícia, en relació amb aquestes funcions, la creació de nous òrgans judicials, amb seu en la Comunitat Valenciana, i les funcions de provisió de mitjans materials i econòmics per al funcionament dels òrgans del Ministeri Fiscal, amb competències en tot el territori nacional.  
B) Béns, drets i obligacions que es traspassen  
Es traspassen a la Comunitat Valenciana els béns, drets i obligacions que es detallen en la relació núm. 1.  
En el termini màxim d'un mes, des de l'efectivitat d'aquest traspàs, se signaran les corresponents actes de lliurament i recepció de mobiliari, equipament i material inventariables, i també de la documentació i els expedients en tramitació relatius a les funcions traspassades.  
C) Valoració definitiva de les càrregues financeres dels serveis que s'amplien  
1. La valoració definitiva del cost efectiu que, en pessetes de 1990, correspon a les funcions i mitjans traspassats a la Comunitat Valenciana, ascendeix a 19.151.319 pessetes.  
2. El finançament en pessetes de 1996, que correspon al cost efectiu anual dels mitjans traspassats, es detalla en la relació núm. 2.  
3. El cost efectiu, que figura detallat en els quadres de valoració de la relació número 2, es finançarà de la forma següent:  
Transitòriament, fins el moment en què el cost efectiu es compute per a revisar el percentatge de participació de la comunitat autònoma en els ingressos de l'Estat; aquest cost es finançarà mitjançant la consolidació de la secció 32 dels pressuposts generals de l'Estat, dels crèdits relatius als diferents components del cost efectiu, pels imports que es determinen susceptibles d'actualització pels mecanismes generals previstos en cada llei de pressupostos.  
Les possibles diferències que es produïsquen durant el període transitori, a què es refereix el paràgraf anterior, respecte del finançament de les funcions transferides, seran objecte de regularització, si fa el cas, al tancament de l'exercici econòmic que corresponga, mitjançant la presentació dels comptes i estats justificatius corresponents davant una comissió de liquidació que es constituirà en el Ministeri d'Economia i Hisenda.  
D) Data d'efectivitat de l'ampliació de mitjans  
L'ampliació de mitjans, objecte d'aquest acord, tindrà efectivitat a partir del dia 1 de gener de 1997.  
I perquè conste, lliurem aquest certificat.   
València, 30 de juliol de 1996.- Els secretaris de la Comissió Mixta: Antonio Bueno Rodríguez i Catalina Escuín Palop.  
Relació número 1  
Béns, drets i obligacions que es traspassen  
Ibi  
Local de 2.000 metres quadrats, situat en la cruïlla de l'avinguda del Mediterrani amb l'avinguda d'Europa. Confronta al nord, amb la finca de l'Ajuntament; al sud, amb una finca de l'Ajuntament; a l'est, amb un carrer en projecte; i, a l'oest, amb l'avinguda del Mediterrani.  
Està cedit al Ministeri per Acord municipal de 24 de novembre de 1989 i acceptada la cessió per Ordre de 17 d'octubre de 1990.  
L'escriptura pública és de 27 de setembre de 1991 (notari del Col·legi d'Alacant, Sr. Ramón Alarcón Casanovas).  
Vinaròs  
Local de 1.500 metres quadrats, situat en l'avinguda de la Llibertat, s/n. Confronta, al davant, amb l'avinguda de la Llibertat; a l'esquerra, amb una parcel·la de propietat municipal i edifici de la Companyia Telefònica Nacional d'Espanya; al fons, amb terrenys de la família Català Diago; i, per la dreta, amb el futur carrer, en terrenys de propietat municipal.  
Data de l'acord de cessió al Ministeri: 28 de juliol de 1986. Acceptació: 12 de novembre de 1991. Escriptura pública d'11 de març de 1992, estesa davant el notari de Castelló, Sr. Francisco Lapuerta Fenollosa.  
Alacant  
Edifici ubicat al carrer de Sevilla, núm. 2, de 1.320 metres quadrats, afectat al Ministeri de Justícia, amb data de 15 de novembre de 1987.  
València  
Avinguda de Navarro Reverter, núm. 10. Local arrendat, de 160 metres quadrats, on es troba instal·lada la Fiscalia de Menors.  
Plaça del Temple, núm. 6. Local arrendat de 1.917 metres quadrats, on es trobarà instal·lada la Fiscalia del Tribunal Superior de Justícia.  
Alzira  
Planta disponible, per a destacament de la fiscalia, amb una superfície de 400 metres quadrats, en la 3ª planta de l'immoble de la plaça del Sufragi, núm. 9, on tenen la seu els jutjats de la ciutat.   
Es tracta d'una cessió d'ús de l'Ajuntament al Ministeri de Justícia.  
Gandia  
Local cedit en ús per l'Ajuntament.  
Relació número 2  
Valoració del cost efectiu de l'ampliació de mitjans que es traspassen a la Comunitat Valenciana, en matèria de provisió de mitjans materials i econòmics per a l'administració de Justícia (pressupostos generals de l'Estat 1996).  
Secció 13: Ministeri de Justícia i Interior  
 Import  
Servei Programa Concepte Pessetes  
02. Secretaria 142.A. Tribunals 202 55.354.925  
General de de Justícia i   
Justícia Ministeri Fiscal   
 204 557.397  
 029 150.742  
 925 382.280  
 216 1.504.000   
 220 47.514.620  
 221 9.118.000  
 317 728.209  
 030 373.644  
 227 9.044.000  
 231 3.400.000   
 620 34.413.290  
Total 999.069.845  
Resum  
 Pessetes  
Capítol II 76.226.871  
Capítol VI 96.127.582  
Total 616.273.578


Còpia Permalink ELI